b"\n_START_ARTICLE_\nGordi\xc3\xa0 II\n_START_SECTION_\nOr\xc3\xadgens\n_START_PARAGRAPH_\nVa n\xc3\xa9ixer el 192, fill gran de Gordi\xc3\xa0 I i de la seva esposa (F\xc3\xa0bia Orestil\xc2\xb7la segons la Historia Augusta). Com era freq\xc3\xbcent entre els romans, compartia el nom amb el seu pare. _NEWLINE_La paraula Sempronianus que forma part del seu nom, pot indicar una connexi\xc3\xb3 amb la seva mare o la seva \xc3\xa0via. A Ankara (Turquia), es va trobar una inscripci\xc3\xb3 funer\xc3\xa0ria s'han trobat els nom d'una Sempronia Romana, filla d'un secretari imperial anomenat Sempronius Aquila. Aquesta Romana va erigir aquesta estela funer\xc3\xa0ria en la qual no consta la data, al seu marit (el nom est\xc3\xa0 tan malm\xc3\xa8s que \xc3\xa9s il\xc2\xb7legible) el qual va morir amb el c\xc3\xa0rrec de pretor. Gordi\xc3\xa0 podria pert\xc3\xa0nyer a aquesta branca de la gens Sempr\xc3\xb2nia._NEWLINE_El seu pare, sembla que era d'origen Frigi  per\xc3\xb2 que va adquirir la ciutadania romana en temps de Marc Antoni. Les terres de la seva fam\xc3\xadlia, a prov\xc3\xadncies, eren les de m\xc3\xa9s extensi\xc3\xb3 de tots els ciutadans privats romans. Feia almenys tres generacions que la seva fam\xc3\xadlia tenia membres de rang consular i el seu pare va exercir dues vegades el consolat.\n_START_SECTION_\nCarrera pol\xc3\xadtica i militar\n_START_PARAGRAPH_\nSegons la Hist\xc3\xb2ria Augusta, Gordi\xc3\xa0 II va servir com a q\xc3\xbcestor durant el regnat d'Elag\xc3\xa0bal, despr\xc3\xa9s va ser pretor i c\xc3\xb2nsol sufecte amb l'emperador Alexandre Sever. El 237, Gordi\xc3\xa0 va anar a l'\xc3\x80frica Proconsular com a llegat al servei del seu pare que estava nomenat governador._NEWLINE_Era aficionat a la lectura, va heretar una biblioteca de seixanta mil llibres procedents de Ser\xc3\xa8 Samm\xc3\xb2nic."